Eritrea
Maassa ei ole ollut virallista, koko maan kattavaa väestönlaskentaa vuoden 1938 jälkeen. Arviot väkiluvusta vaihtelevat 2,5 ja 6,5 miljoonan välillä. Eritrean hallinnon ilmoittama väkiluku oli 3,56 miljoonaa (2002). YK:n väestöarvio vuodelle 2015 oli 5 228 000.
Mendefera
Mendefera (tigrinjaksi መንደፈራ; aiemmin Adi Ugri) on kaupunki ja Eritrean Eteläisen alueen (Zoba Debub) hallintokeskus. Kaupunki sijaitsee 1 980 metriä merenpinnan yläpuolella, linnuntietä noin 52 kilometriä pääkaupunki Asmarasta etelään ja noin 45 kilometriä Etiopian rajalta pohjoiseen. Lyhin maantieyhteys pääkaupungista Etiopian rajalle kulkee Mendeferan ja Adi Quilan kautta.